Nikkei +1.22% Shanghai +1.70% S&P500 +0.79% DAX futures +0.00%
Tariffkrig eller ikke, dette markedet er teflonbelagt. Flere av de amerikanske indeksene satte all-time highs i går, igjen. S&P500 har steget 9% hittil i år og 17% siden i fjor sommer. Huske du den artige korreksjonen i Januar? Det som for mange fortonet seg som siste kapittel i børshistorien viste se å være tidenes kjøpsmulighet. Kjøpte du indeksfond i 2016 har du fått nærmere 50% avkastning frem til i dag. Har sentralbankene finjustert politikken slik at de har fjernet risikoen i markedet?
Å vedde mot aksjemarkedet er "a fools game". Det er naturligvis morsomt å selge seg ut i påvente av en korreksjon, men det er bare underholdningsverdi med dårlige odds. Populariteten av indeksfond og ETF'er har eksplodert da flere innser at det er mer fornuftig å være i markedet men slippe å plukke aksjer. Hvorfor påta seg ekstra risiko hvis du enkelt får 10% avkastning i året? På syv år har du doblet pengene dine. Investerer du 100.000 kroner har du 250.000 kroner etter ti år.
-/ DA SER DET ut til at Rasmussengruppen har solgt 17 millioner aksjer i Borr Drilling. Dette ble gjort på 35.50 kroner, og kjøpere som flagget var selskapet selv (tilbakekjøpsprogrammet) og Folketrygdfondet.
-/ LYTT GJERNE til podcasten Masters of Scale, der Daniel Ek i Spotify blir intervjuet av Reid Hoffman (Gründer av LinkedIN). Samtalen har en fin balanse fordi de trekker frem mye av det som er bra i Skandinavia kontra Silicon Valley. "Imagine if you could walk into someones property and pitch your tent" .. om allemannsretten.